Nicolas Rollinger
Den Nicolas Rollinger, gebuer zu Ettelbréck den 28. Mee 1894 a gestuerwen den 13. Juni 1958 um Lampertsbierg, war e lëtzebuergesche Politiker.

Schonn a jonke Jore war den Nicolas Rollinger an de kathoulesche Jugendveräiner an am Scoutismus aktiv.

No sengem Secondaire an der Industrieschoul an enger kuerzer Zäit bei der Eisebunn war hie Matgrënner vun der „Fortuna“, enger Spuergesellschaft, déi uganks d'Jugendverbänn ënnerstëtze sollt, méi spéit awer zou engem bedeitende Geldinstitut fir d'Familljen an de Mëttelstand gouf.

Vun 1935 bis 1936 war hie Member vum Gemengerot an der Stad Lëtzebuerg.

1945 hat hie sech nach eng Kéier fir d'CSV bei de Walen opgesat a gouf erëm an de Gemengerot gewielt; zwéi Joer méi spéit (1947) gouf hie Schäffen.

Hie gouf bei de Partielle Chamberwale vum 3. Juni 1951 eng éischt Kéier als Deputéierten aus dem Walbezierk Zentrum an d'Chamber gewielt a bei den allgemenge Chamberwale vum 30. Mee 1954 erëmgewielt.

Gielercher 
 Officier avec Couronne vum Ordre de Mérite civil et militaire d'Adolphe de Nassau
 Officier vum Ordre d'Orange-Nassau (Promotioun 1951)
 Chevalier vum Ordre de la couronne de chêne
 Chevalier vun der Légion d'honneur 
 Commandeur vum Ordre de l'Etoile Noire du Bénin
 Chevalier vum Ordre de la Couronne

No him benannt 
 Duerch Beschloss vum Stater Gemengerot vum 26. Oktober 1987 gouf eng Strooss um Zens no him benannt: rue Nicolas Rollinger (PLZ: 2433). Se verbënnt d'rue des Pommiers mat der rue de Trêves.
 De "Chalet Nicolas Rollinger" vun de Lëtzebuerger Guiden a Scouten um Neihaischen.
 

Lëtzebuergesch Deputéiert
Gebuer 1894
Gestuerwen 1958
Officier vum Ordre d'Orange-Nassau
Officier avec couronne de l'ordre de mérite civil et militaire d'Adolphe de Nassau
Chevalier de la Légion d'honneur
Chevalier de l'ordre de la couronne de chêne
Chevalier vum Ordre de la Couronne